Weermag gryp in om Vaalrivier te red | Maroela Media
Die besoedeling in die Vaalrivier hou ’n bedreiging in vir mens en dier. Foto: Facebook
Die Suid-Afrikaanse Nasionale Weermag (SANW) rol van vandag af hul moue op om die Vaalrivier skoon te maak nadat die rivier as gevolg van riool besoedel geraak het.
Die weermag het ŉ volledige ondersoek ingestel na die omvang van besoedeling in die Vaalrivierstelsel wat veroorsaak word deur die toevloei van riool van gemeenskappe langs die rivier.
“Die situasie is deeglik ondersoek en daar is ŉ volledige verslag wat dui op die menigte probleme in die onderskeie gebiede en wat die oplossings daarvoor kan wees,” sê Nosiviwe Mapisa-Nqakula, minister van verdediging en militêre veterane.
Die minister het onlangs die Sebokeng-aanleg vir afvalwaterbehandeling besoek om haar van die rehabilitasieprojek te vergewis. Sy is vergesel deur Obed Bapela, minister van samewerkende regering en tradisionele aangeleenthede, en Jacob Khawe, Emfuleni se burgemeester.
Die Vaalrivier voorsien die helfte van Gauteng se water, maar raak toenemend gevaarlik weens besoedeling Foto: Facebook
Hoewel die weermag voorlopig net in die Vaalrivier-omgewing ontplooi is, kort 57 munisipaliteite ingryping.
Bevolkingsgroei, verouderende infrastruktuur, vandalisme en ŉ gebrek aan kapasiteit is van die redes wat Mapisa-Nqakula vir die waterbesoedeling aangevoer het.
Van die gemeenskappe wat geraak word deur die rioolafloop na die rivierstelsel is Boipatong, Vereeniging, Sharpeville en Sebokeng.
Die SANW se ingryping en die ontplooiing van hul tegniese spanne kom ná ŉ aankondiging deur Tito Mboweni, minister van finansies, in sy midtermyn-begrotingsrede in Oktober dat die weermag gevra is om te help om die Vaalrivierstelsel dringend te rehabiliteer.
Hoewel die weermag voorlopig net in die Vaalrivier-omgewing ontplooi is, kort 57 munisipaliteite ingryping. Vir dié doel is R5 miljard opsy gesit.
Mapisa-Nqakula het gesê dit is belangrik om ŉ blywende oplossing te vind vir die besoedeling in die Vaalrivier aangesien dit die helfte van Gauteng se water voorsien en die huidige probleme in die toekoms vermy moet word.
“Ons wil nie hê dat ons ons oor twee of drie jaar in dieselfde situasie bevind nie,” het sy gesê. “Ons moet iets doen wat ŉ blywende oplossing sal bied.”
Het die weermag nie iets beters om te doen nie? Is daar nie belangriker dinge om te doen nie? Hul kan eerder dan die polisie bystaan en patrollie doen in die plaaswyke. Laat omgewingsake en gesonheid hul werk doen, want dit lyk of hulle nou op die weermag leun.
Plaas julle iewers oorlog maak, nou pas julle water op. Selfde soos daaie polisie vlieenier wat eerder eet as vlieg. Misplaaste prioriteitte.!!!!!
Ja, staan op en begin werk.
Alles moet eers ten gronde gaan en vernietig wees, dan sal daar mettertyd “probeer” word om die probleem op te los. Voorkoming is nie in almal se woordeskat nie – hetsy voorkoming van geboue wat uitmekaar val, of Staatsdiens departemente – en ook nie voorkoming van hopeloos te veel babas wat verwek word nie.
hahahahaha die weermag kan hulle self nie eers verdedig nie ,,,,,,, nou pas hulle riviere op. Oh my word wat gaan ons doen as die vyand ons storm ???? Met dooie visse en water gooi!!
Oh my fish :))))